## Uredba o snimanju iz zraka

### NN 17/1993 (3.3.1993.), Uredba o snimanju iz zraka

# VLADA REPUBLIKE HRVATSKE

Na temelju članka 149. i 198. Zakona o obrani ("Narodne novine",
broj 49/91, 53A/91, 73/91, 19/92 i 55/92), Vlada Republike Hrvatske je
na sjednici održanoj 24. veljače 1993. godine, donijela

## UREDBU

### o snimanju iz zraka

Članak 1.

Ovom se uredbom određuju pravne osobe koje mogu snimati iz zraka teritorij
Republike Hrvatske (u daljnjem tekstu: Republike), razvijati i umnožavati
aerosnimke, te propisuje postupak za izdavanje odobrenja za snimanje iz
zraka i objavljivanje aerosnimki dijelova teritorija Republike Hrvatske.

Članak 2.

Snimati iz zraka teritorij Republike za potrebe izmjere zemljišta, istraživanja
i prostornog uređenja te razvijati umnožavati i objavljivati aerosnimke;
osim odgovarajućih ustanova oružanih snaga Republike, mogu poduzeča osnovana
za izmjeru zemljišta i Ministarstvo graditeljstva i zaštite okoliša - Uprava
za geodetske i katastarske poslove. Poduzeća koja se bave informativnom;
izdavačkom i promidžbenom djelatnošću, zračnom plovidbom te organ državne
uprave ovlašten za kontrolu i reguliranje prometa, mogu snimati iz zraka
teritorij Republike te razvijati i umnožavati aerosnimke samo za svoje
potrebe.

Članak 3.

Poduzeća i organi državne uprave iz članka 2. ove uredbe mogu snimati
iz zraka, razvijati, umnožavati i objavljivati aerosnimke samo nakon pribavljenog
odobrenja i Nakon pregleda snimaka, Ministarstvo graditeljstva i zaštite
okoliša - Uprava za geodetske i katastarske poslove, u suradnji sa Ministarstvom
obrane, utvrđit će koje se od snimaka ne mogu ustupati drugima.

Članak 4.

Zahtjev za izdavanje odobrenja za snimanje iz zraka i zahtjev za izdavanje
odobrenja za objavljivanje aerosnimki podnosi se Ministarstvu graditeljstva
i zaštite okolišaUpravi za geodetske i katastarske poslove. Inozemne pravne
i fizičke osobe dužne su uz zahtjev za izdavanje odobrenja za snimanje
iz zraka, pribaviti i suglasnost Minisfarstva obrane, Odobrenje o zahtjevu
iz stavka 1. ovoga članka donosi se u roku od 15 dana po primitku zahtjeva,
a dostavlja se podnositelju, Ministarstvu obrane i Ministarstvu pomorstva,
prometa i veza - Upravi kontrole letenja.

Članak 5.

Zahtjev za izdavanje odobrenja za snimanje iz zraka teritorija Republike
sadrži:

1) puni naziv i adresu podnositelja zahtjeva,

2) svrhu snimanja,

3) popis objekata ili na karti skicirana područja snimanja,

4) podatke o vrsti, mjerilu, kameri, objektivu, žarišnoj daljini, filmu
i vremenu snimanja,

5) podatke o izvršitelju snimanja, razvijanja i umnožavanja aerosnimki,

6) način čuvanja aerosnimki. Za snimanje iz zraka pojedinih energetskih
i industrijskih objekata, zahtjevu iz stavka 1. ovoga članka prilaže se
mišljenje korisnika objekta.

Članak 6.

Zahtjev za izdavanje odobrenja za objavljivanje aerosnimki teritorija
Republike sadrži:

1) puni naziv i adresu podnositelja zahtjeva,

2) svrhu i način objavljivanja aerosnimke,

3) opis objekta i skicu ili kartu područja zahvačenog aerosnimkama.
Zahtjev iz stavka 1. ovoga članka može se podnijeti i okviru zahtjeva za
izdavanje odobrenja za snimanje iz zraka.

Članak 7.

Ova uredba stupa na snagu osmi dan od dana objave u " Narodnim
novinama".

Klasa: 804-07/93-01/01,

Urbroj: 5030116-93-1.

Zagreb, 24. veljače 1993.

Predsjednik

**Hrvoje Šarinić, v. r.**

Uredba, NN 17/1993-277